Brunhodeavosett

**Brunhodeavosett** (*Recurvirostra novaehollandiae*) er en lofugl (Charadrii) i avosettfamilien (Recurvirostridae), som inngår i ordenen vade-, måse- og alkefugler (Charadriiformes). Arten er monotypisk og har en spredt utbredelse i Australia, mest i sør.

BirdLife International betrakter brunhodeavosett som en «livskraftig» art og estimerer totalpopulasjonen til omkring  voksne individer. Bestandene fluktuerer trolig i takt med tilgangen på føde.

## Biologi

Brunhodeavosett blir cirka 40–48 cm lang og veier omkring . Hos hannen er tarsen cirka ; hos hunnen cirka .

Hodet og mesteparten av nakken er dyp kastanjerød, og skarpt avgrenset fra den eller hvite kroppen; rundt øynene en hvit øyering; på ryggen et par parallelle mørke (svarte) striper på sidene og omfattende svart på overvingedekkfjærene og de ytre syv primærfjærene. Mønsteret i fjærdrakten minner om avosett (*R. avosetta*). Arten har et svart og sterkt oppoverkrummet nebb, mens de lange bena er lys blågrå. Hunnen har et mer bratt oppoverbuet nebb enn hannen, selv om kjønnsdimorfisme tilsynelatende er noe mindre uttalt enn hos lignende og nært beslektede avosetten og amerikaavosett (*R. americana*). Det er ingen sesongvariasjon i fjærdrakten. Ungfuglene ligner de voksne, men hodet og nakken er lysere brun, og de har en bred lys ring rundt nebbet.

Hekker helst ved saltsjøer innlands, men besøker også, og hekker ofte ved, en rekke grunne, generelt midlertidige våtmarker med et bredt spekter av salinitet, inkludert hypersalinske innsjøer, ferskvanninnsjøer, dammer, laguner, myrer, kloakkdammer og grunne kanter langs elver og elvemunninger.

Arten forekommer hovedsakelig i Sør-Australia, men den sprer seg som en respons på endrede vannivåer. Sesongmønsteret, som innebærer innlandsbevegelse om vinteren og kystbevegelse om sommeren, kan bli endret av innlandstørke, eller regn og påfølgende tilgjengelighet av mat; langvarig eller alvorlig tørke fører til spredning til områder hvor arten vanligvis er sjelden, for eksempel øst for Great Dividing Range. Mulige bevegelser inn i deler av Nord-Australia er også registrert. Arten kan dessuten være streifgjest til Ny-Guinea (Irian Jaya), Tasmania og New Zealand.

Fuglene er dagaktive næringssankere og nærer seg på en rekke akvatiske virvelløse dyr, inkludert leddormer, bløtdyr, ulike krepsdyr og insekter, av og til også frø. Føden tas ved å sveipe nebbet gjennom den nedre vannsøylen eller i mudderlaget; noen ganger også ved hakking.

Den hyppigst hørte lyden fra arten er et gjentatt trompetlignende nasalt «tuut». Ved alarm en lignende trillende «tu-tu-tuut». Kallende grupper høres ut som små hunder som bjeffer.

Hekkesesongen er hovedsakelig fra august til januar i de sørlige områdene, men også i juni noen steder. Andre steder er arten opportunistisk, avhengig av våtmarker som fylles med flomvann. Hekker i enkeltvise par eller i hekkekolonier på opptil 150 par, noen ganger sammen med australstylteløper  og andre vannfugler. Reirene plasseres minst 1,6 m fra hverandre og består av en fordypning i bakken, foret med vegetasjon. Hunnen legger vanligvis fire egg (2–5) og rugingen varer sannsynligvis minst cirka 23–25 dager. Avkommet er dunete, beige over og hvite under, med mørkebrun øyestrek, mørkebrune flekker på kronen og store parvise flekker på ryggen. Ungene er reirflyktere og tas hånd om av begge foreldrene. En studie viser en klekkesuksess på cirka 31 % for 72 egg.

## Litteratur
* del Hoyo, Josep and Collar, Nigel J. (eds.). *Illustrated Checklist of the Birds of the World, vol 1: Non-passerines*, p.&nbsp;904. Lynx Edicions and BirdLife International, July 2014. ISBN 978-84-96553-94-1

## Inndeling
Inndelingen følger Birds of the World og Clementslista. Norske navn på artene følger Norsk navnekomité for fugl og er i henhold til Syvertsen *et al.* (2008, 2017, 2020).

* Charadriiformes, vade-, måse- og alkefugler
** Charadrii, lofugler
*** Recurvirostridae, avosettfamilien
**** *[[Himantopus]]*, stylteløpere
**** *[[Cladorhynchus]]* (monotypisk)
**** *[[Recurvirostra]]*, avosetter
***** *[[avosett|R. avosetta]]*, avosett (monotypisk)
***** *[[brunhodeavosett|R. novaehollandiae]]*, brunhodeavosett (monotypisk)
***** *[[andesavosett|R. andina]]*, andesavosett (monotypisk)
***** *[[amerikaavosett|R. americana]]*, amerikaavosett (monotypisk)

## Referanser




## Eksterne lenker
*